《沈氏书堂》
宋代·卫泾

东山风景压东吴，更筑书堂映碧梧。
詹尹诗存家有宝，齐斋记外更无图。
洗除纨袴为缃帙，扫荡膏粱入泽臞。
早晚归舟行霅上，青灯深夜听伊吾。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。